|  |  |  |
| --- | --- | --- |
| Subjekt v zriaďovateľskej pôsobnosti NSK | Interný dokument č. 7/ 2020 | „Harmónia“,ZSSHorné Štitáre |
| Verzia: 01Výtlačok č.: 01 | Opatrenia týkajúce sa merania telesnej teploty v súvislosti s COVID-19 | Účinnosť:01.10.2020 |

**Opatrenia týkajúce sa merania telesnej teploty v súvislosti s COVID-19**

|  |  |  |  |  |
| --- | --- | --- | --- | --- |
|  | Meno | Funkcia | Dátum | Podpis |
| Spracoval: | Mgr.Ľudmila Bačíková | soc.pracovníčka | 30.09.2020 |  |
| Schválil: | Ing.František Zaťko | riaditeľ ZSS | 30.09.2020 |  |

**Článok I.**

**Úvodné ustanovenia**

 **Účel vydania**

V súvislosti s ochorením COVID-19, prijalo vedenie „Harmónia“, ZSS Horné Štitáre (ďalej len ZSS) ako poskytovateľ sociálnej služby v zmysle GDPR za účelom zabezpečenia ochrany života, zdravia a bezpečnosti svojich pracovníkov a prijímateľov sociálnych služieb nasledujúce opatrenia týkajúce sa merania telesnej teploty. Spracúvanie údajov týkajúcich sa telesnej teploty predstavuje jedno z naliehavých opatrení určených na prevenciu pred vírusom COVID-19 (Coronavirus) a na kontrolu vstupu osôb do priestorov ZSS počas obdobia zvýšeného rizika infekcie COVID-19.

**Článok II.**

# 1.Transparentnosť a informačná povinnosť poskytovateľa

Každý štandardný vstup do budovy bude zreteľne označený pomocou tabuľky upozorňujúcej, že v budove je zavedený systém kontroly teploty.

Označenie bude obsahovať:

* upozornenie výraznej farby a dostatočnej veľkosti, napríklad: „Upozorňujeme Vás, že za účelom zabezpečenia ochrany života a zdravia v súvislosti s COVID-19 bude každej osobe pri vstupe odmeraná telesná teplota a v prípade zvýšenej teploty bude danej osobe odopretý vstup do budovy.“;
* označenie poskytovateľa: názov, sídlo, IČO, kontaktné údaje, ako aj kontaktné údaje jeho zodpovednej osoby;
* právny základ spracúvania osobných údajov: „Právnym základom pre spracúvanie osobných údajov je článok 9 ods. 2 písm. i) GDPR a článok 6 ods.1 písm. e) GDPR.“;
* informáciu o tom, že bližšie informácie o právach a podmienkach spracúvania osobných údajov je možné nájsť na webovom sídle a na nástenke v hlavnej budove zariadenia

**2.Informačná povinnosť poskytovateľa podľa čl. 13 GDPR**

Na webovom sídle poskytovateľa, ako aj v hlavnej budove zariadenia bude dostupné informačné poučenie podľa čl. 13 GDPR týkajúce sa merania telesnej teploty. Vzor informačného poučenia podľa čl. 13 GDPR je uvedený v prílohe tohto dokumentu.

V prípade, že dotknutá osoba bude chcieť uplatniť svoje práva v zmysle GDPR, poskytne sa dotknutej osobe *Formulár pre uplatnenie práv dotknutej osoby*, ktorý sa nachádza na konci dokumentu *Informačné poučenie podľa čl. 13 GDPR*. Vyplnený formulár sa bez zbytočného odkladu postúpi zodpovednej osobe na vybavenie v súlade s postupom vybavovania žiadosti dotknutej osoby.

**Článok III.**

# Základná kontrola telesnej teploty

Poverená osoba pri vstupe do budovy vo vyčlenenom priestore vykoná certifikovaným teplomerom tzv. základnú kontrolu telesnej teploty.

Ak poverená osoba nameria telesnú teplotu menšiu ako 37°C, nevykoná sa žiadny záznam.

* Poverená osoba, ktorá vykonáva meranie telesnej teploty je povinná mať jednorazové rukavice a na prekrytie horných dýchacích ciest, alebo respirátor, tvárové rúško alebo štít.
* Odstup medzi dvoma osobami, ktoré čakajú na meranie teploty musí byť najmenej 2 metre, osoby musia mať prekryté horné cesty dýchacie tvárovým rúškom.
* Samotné meranie telesnej teploty vykonať podľa pokynov výrobcu uvedených v návode na použitie daného teplomera.
* Zabezpečiť pravidelnú dekontamináciu a kontrolu riadnej funkčnosti teplomera podľa odporúčania výrobcu.

Za **poverené osoby** sa v oboch prevádzkach „Harmónia“, ZSS určujú zdravotné sestry.

# Postup v prípade, že sa u osoby pri vstupe zistí zvýšená teplota

Ak sa u osoby zistí zvýšená telesná teplota 37°C a viac (vrátane 37°C), poverená osoba je povinná vykonať **druhé opätovné kontrolné meranie.**

**2.1 Zákaz vstupu a následné opatrenia**

Ak poverená osoba vykonala minimálne dva merania telesnej teploty, ktoré vykazovali zvýšenú telesnú teplotu, poverená osoba v diskrétnej zóne požiada danú osobu, aby jej poskytla základné identifikačné údaje v rozsahu: meno, priezvisko a telefonický kontakt. Následne požiada danú osobu, aby z bezpečnostných preventívnych dôvodov týkajúcich sa ochorenia COVID-19 opustila budovu, resp. sa jej zakáže vstup do budovy a odporučí sa jej aby ona sama kontaktovala svojho lekára, prípadne aj zamestnávateľa.

Poverená osoba nie je oprávnená poskytovať, sprístupňovať alebo zverejňovať externým inštitúciám, portálom alebo osobám akékoľvek informácie týkajúce sa merania telesnej teploty.

Dotknutá osoba by mala sama informovať svojho zamestnávateľa, lekára alebo iné príslušné štátne orgány o údajoch týkajúcich sa jej zdravotného stavu.

# Evidencia osôb, u ktorých bola zistená zvýšená teplota

Poverená osoba vedie evidenciu osôb, u ktorých bola zistená zvýšená teplota v minimálnom, nevyhnutnom rozsahu vzhľadom na účel tejto evidencie.

**Rozsah evidovaných osobných údajov**: meno, priezvisko, telefonický kontakt, nameraná telesná teplota, dátum a čas merania.

**Spôsob vedenia evidencie:** v papierovej podobe.

**2.3 Lehota uchovávania osobných údajov**

Osobné údaje týkajúce sa merania telesnej teploty sa budú archivovať **po dobu 14 dní od ich získani**a**, následne sa papierové dokumenty skartujú a elektronické údaje sa bezpečným spôsobom vymažú z každého zariadenia.**

**Článok IV.**

# Technické a organizačné opatrenia

## Oddelenie databázy údajov týkajúcich sa telesnej teploty

Informačné systémy týkajúce sa merania telesnej teploty budú fungovať nezávisle a nesmú byť prepojené so žiadnym iným IT systémom, najmä by nemali byť pripojené k bezpečnostnému systému, ako je napríklad sieť CCTV (kamerový systém). Systém vykonávania kontrol telesnej teploty nesmie byť prepojený so žiadnou formou overenia identity, ktorá by napríklad snímala tvár osoby.

Z tohto dôvodu sa evidencia záznamov vykonáva v papierovej podobe, tak aby informačný systém týkajúci sa merania telesnej teploty fungoval nezávisle a nebol prepojený so žiadnym iným IT systémom.

Evidujú sa len záznamy osôb, ktorým bola opätovne nameraná zvýšená teplota, pričom údaje sa evidujú sa len v minimálnom rozsahu.

## Mlčanlivosť poverenej osoby

Kľúčové princípy, ktoré musí každý pracovník dodržiavať sú: diskrétnosť, mlčanlivosť a primeraná ochrana spracúvaných osobných údajov. Každý pracovník je povinný zachovávať mlčanlivosť o skutočnostiach, o ktorých sa dozvedel v súvislosti s výkonom svojho povolania, najmä v spojitosti s IS meranie telesnej teploty.

Povinnosť mlčanlivosti trvá aj po ukončení spracúvania osobných údajov, teda aj po skončení pracovného/obdobného pomeru bez časového obmedzenia. Povinnosť mlčanlivosti neplatí, ak je to nevyhnutné na plnenie úloh súdu a orgánov činných v trestnom konaní, prípadne na základe a v rozsahu iných príslušných právnych predpisov. Ustanovenia o povinnosti mlčanlivosti sa tiež nepoužijú vo vzťahu k Úradu na ochranu osobných údajov Slovenskej republiky pri plnení jeho úloh. Povinnosti mlčanlivosti môže pracovníka zbaviť osoba, ktorej sa skutočnosti týkajú.

## Riadenie prístupu oprávnených osôb

Poskytovateľ poverí svoju internú osobu na meranie telesnej teploty a vymedzí jej rozsah povolených spracovateľských operácií. O poverení a poučení sa vedie záznam: *Poučenie poverenej osoby.*

Prístup k osobným údajom budú mať len poverené a poučené osoby, ktoré boli zaviazané povinnosťou mlčanlivosti v rozsahu nevyhnutnom pre plnenie svojich úloh.

Okruh osôb, ktoré budú mať prístup k osobný údajom a povolený rozsah spracovateľských operácií:

|  |  |
| --- | --- |
|  | **SPRACOVATEĽSKÉ OPERÁCIE** |
| **Pracovná pozícia/rola** | **Získavanie** | **Zaznamenávanie** | **Usporadúvanie, Kombinovanie** | **Prehliadanie** | **Zmena/oprava** | **Sprístupňovanie** | **Poskytovanie, Zverejňovanie** | **Blokovanie** | **Uchovávanie** | **Zálohovanie, Kopírovanie** | **Vymazanie, Likvidácia** | **Cezhraničný prenos** |
| **Poverená osoba A** | *Áno* | *Áno* | *Áno* | *Áno* | *Nie* | *Nie* | *Nie* | *Nie* | *Áno* | *Nie* | *Nie* | *Nie* |
| **Poverená osoba B** |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

* 1. **Definícia pojmov spracovateľské operácie**

|  |  |
| --- | --- |
|  | **Definícia pojmov** |
| **Získavanie**  | proces získania údajov od dotknutej osoby  |
| **Zaznamenávanie** | vloženie získaných údajov do rôznych formulárov, evidencie, databázy a pod. v elektronickej alebo papierovej podobe |
| **Usporadúvanie, Kombinovanie** | využívanie získaných údajov, ktoré sa upravujú podľa potreby do rôznych sumárnych dokladov, výstupov pomocou preskupovania, kombinovania alebo usporadúvania  |
| **Prehliadanie** | prístup k údajom len na vzhliadnutie |
| **Zmena** | oprava alebo aktualizácia údajov  |
| **Uchovávanie**  | uchovávania údajov na počítači, na diskovom poli daného zariadenia, v prípade listinných dokumentov, ide o uchovávanie dokumentácie u seba v zabezpečenom priestore – kancelárii  |
| **Zálohovanie, Kopírovanie** | vytvorenie ďalšieho duplikátu v papierovej alebo elektronickej forme |
| **Blokovanie** | dočasné alebo trvalé pozastavenie spracúvania údajov, počas ktorého možno vykonávať iba tie operácie s údajmi, ktoré sú nevyhnutné na splnenie povinnosti uloženej zákonom |
| **Sprístupňovanie**  | oznámenie údajov alebo umožnenie prístupu k nim príjemcovi, ktorý ich ďalej nespracúva  |
| **Poskytovanie** | odovzdanie údajov tretej strane, ktorá ich ďalej spracúva, poskytovanie prenosom, šírením alebo iným spôsobom |
| **Zverejňovanie** | publikovanie, uverejnenie, vystavenie alebo šírenie údajov na verejnosti prostredníctvom masovokomunikačných prostriedkov, verejne prístupných počítačových sietí a pod. |
| **Cezhraničný prenos** | prenos údajov mimo územia SR |
| **Vymazanie, Likvidácia** | zrušenie údajov ich rozložením, vymazaním alebo fyzickým zničením hmotných nosičov tak, aby sa z nich nedali údaje reprodukovať, skartovanie papierových dokumentov a bezpečné vymazanie elektronických dokumentov  |

## Získavanie osobných údajov

Pri prvom kontakte s dotknutou osobou, poverená osoba stručne informuje dotknutú osobu o účele spracúvania osobných údajov, zároveň ju oboznámi s tým, že bližšie informácie o právach a podmienkach spracúvania osobných údajov môže nájsť na webovom sídle alebo na nástenke v hlavnej budove zariadenia.

Pri získavaní a spracúvaní osobných údajov je potrebné dodržiavať nasledovné bezpečnostné pravidlá:

1. zabezpečiť diskrétnosť, dôvernosť (diskrétnu zónu) v mieste získavania osobných údajov,
2. získavať len povolený rozsah údajov (zásada minimalizácie osobných údajov),
3. zabezpečiť, aby do písomností, ktoré obsahujú osobné údaje, nemali možnosť nahliadnuť osoby, ktoré nie sú oprávnené spracúvať osobné údaje,
4. overiť správnosť osobných údajov napr. podľa vhodného dokladu podľa uváženia,
5. telefonický prenos osobných údajov sa zakazuje,
6. zakazuje sa, aby osoby oprávnené spracúvať osobné údaje získavali osobné údaje dotknutých osôb pod zámienkou iného účelu alebo inej činnosti.

## Zabezpečenie a uchovávanie dokumentácie

Každá poverená osoba je povinný ukladať a ochraňovať dokumentáciu tak, aby nedošlo k jej poškodeniu, strate, zničeniu alebo k zneužitiu. Za úschovu písomnosti obsahujúcej osobné údaje zodpovedá poverená osoba, ktorá písomnosť používa. Táto je povinná po skončení používania uložiť písomnosť na chránené miesto alebo ju odovzdať osobe, od ktorej písomnosť získala.

Dokumentácia sa ukladá **do uzamykateľných skríň** na to určených, alebo do iných uzamykateľných zariadení, ktoré sa nachádzajú v uzamykateľnej miestnosti. Prístup ku kľúčom sa spravuje tzv. kľúčovým poriadkom.

## Šifrovanie

Osobné údaje týkajúce sa merania telesnej teploty musia byť pri použití elektronickej pošty prenášané šifrovane napr. prostredníctvom aplikácie PGP alebo SMIME alebo musia byť uložené do šifrovaného archívu napr. ZIP, RAR, pričom heslo k šifrovaným archívom musí byť adresátovi doručené iným neverejným komunikačným kanálom (napr.: telefonicky alebo SMS správou) a heslo musí spĺňať náležitosti tzv. kvalitného hesla v súlade s heslovou politikou.

Všetky osobné údaje týkajúce sa IS meranie telesnej teploty, musia byť uchovávané na disku počítača, notebooku, resp. inom mobilnom zariadení v zašifrovanej forme.

Ak sa na dátové nosiče napr. USB kľúč, externý disk a pod. ukladajú osobné údaje týkajúce sa IS meranie telesnej teploty, tieto musia byť uložené v šifrovanej forme, pričom je možné šifrovať celý dátový nosič napr. externý disk, USB kľúč alebo je možné šifrovať samotné súbory na ňom.

## Použitie údajov

Údaje z evidencie týkajúcej sa merania telesnej teploty je možné použiť len v súlade s definovaným účelom spracúvania, a to: za účelom zabezpečenia ochrany života, zdravia a bezpečnosti zamestnancov a prijímateľov sociálnych služieb „HARMÓNIA“, ZSS Horné Štitáre v súvislosti s ochorením COVID-19, pričom meranie telesnej teploty predstavuje jedno z naliehavých opatrení určených na prevenciu pred vírusom COVID-19 (Coronavirus) a na kontrolu vstupu osôb do priestorov poskytovateľa počas obdobia zvýšeného rizika infekcie COVID-19.

Osobné údaje z IS meranie telesnej teploty sa nesmú ďalej spracúvať spôsobom, ktorý nie je zlučiteľný s týmto účelom. Ďalšie spracúvanie na účely archivácie vo verejnom záujme, na účely vedeckého alebo historického výskumu či štatistické účely sa v súlade s čl. 89 ods. 1 GDPR nepovažuje za nezlučiteľné s pôvodným účelom.

## Poskytovanie, sprístupňovanie alebo zverejňovanie údajov

Poskytovanie, sprístupňovanie alebo zverejňovanie údajov týkajúcich sa merania telesnej teploty predstavuje rizikovú operáciu, a preto túto spracovateľskú operáciu môže urobiť len štatutárny orgán poskytovateľa po konzultácií a v súlade s pokynmi zodpovednej osoby. Ostatné osoby nie sú oprávnené poskytovať, sprístupňovať alebo zverejňovať externým inštitúciám, portálom alebo osobám akékoľvek informácie týkajúce sa merania telesnej teploty.

Poskytovať/sprístupňovať alebo zverejňovať tieto osobnú údaje je možné, ak sa vykonáva na základe aspoň jedného z týchto právnych základov uvedených v článkoch 6 až 11 a 89 GDPR:

1. dotknutá osoba vyjadrila súhlas so spracúvaním svojich osobných údajov aspoň na jeden konkrétny účel,
2. spracúvanie osobných údajov je nevyhnutné na plnenie zmluvy, ktorej zmluvnou stranou je dotknutá osoba, alebo na vykonanie opatrenia pred uzatvorením zmluvy na základe žiadosti dotknutej osoby,
3. spracúvanie osobných údajov je nevyhnutné podľa osobitného predpisu alebo medzinárodnej zmluvy, ktorou je Slovenská republika viazaná,
4. spracúvanie osobných údajov je nevyhnutné na ochranu života, zdravia alebo majetku dotknutej osoby alebo inej fyzickej osoby,
5. alebo pri výkone verejnej moci zverenej prevádzkovateľovi, alebo
6. spracúvanie osobných údajov je nevyhnutné na účel oprávnených záujmov prevádzkovateľa alebo tretej strany okrem prípadov, keď nad týmito záujmami prevažujú záujmy alebo práva dotknutej spracúvanie osobných údajov je nevyhnutné na splnenie úlohy realizovanej vo verejnom záujme osoby vyžadujúce si ochranu osobných údajov, najmä ak je dotknutou osobou dieťa; tento právny základ sa nevzťahuje na spracúvanie osobných údajov orgánmi verejnej moci pri plnení ich úloh.

## Technická podpora poskytovaná prostredníctvom tretieho subjektu

V prípade, ak dochádza zo strany tretieho subjektu k vykonávaniu technickej podpory alebo k prípadnému odstraňovaniu technických porúch v informačných systémoch (z hľadiska informačno-komunikačných technológií) a nedochádza z jeho strany k systematickému spracúvaniu osobných údajov, sú zamestnanci tohto tretieho subjektu povinní dodržiavať povinnosť mlčanlivosti, ak by pri vykonávaní týchto technických činností prišli do styku s osobnými údajmi. Zároveň odporúčame tieto osoby náležite poučiť a zaviazať mlčanlivosťou. **So spoločnosťou, ktorá poskytuje externú technickú podporu je potrebné uzavrieť tzv. *Zmluvu o mlčanlivosti a ochrane dôverných informácií.***

## Vzťah so sprostredkovateľom

V prípade, ak poskytovateľ poverí externú spoločnosť spracúvaním osobných údajov týkajúcich sa IS merania telesnej teploty, je potrebné s danou spoločnosťou uzavrieť **tzv. Zmluvu so sprostredkovateľom v súlade s čl. 28 GDPR.**

**Článok V.**

**Preskúmavanie**

Poskytovateľ bude priebežne kontrolovať nevyhnutnosť a proporcionalitu takýchto opatrení vzhľadom na vývoj epidemickej situácie a jej vedeckého poznania. Vyššie uvedené opatrenia budú trvať do ich odvolania v závisti od aktuálneho vývoja epidemickej situácie.

**Článok VI.**

**Záverečné ustanovenia**

Táto smernica je záväzná pre všetkých zamestnancov „Harmónia“, ZSS Horné Štitáre.

Originál smernice sa nachádza u riaditeľa zariadenia, kópia je umiestnená v prevádzke Radošina.

Smernica nadobúda účinnosť dňa 01.10.2020.

V Horných Štitároch, 30.09.2020

 Ing. František Zaťko

 Riaditeľ „Harmónia“, ZSS Horné Štitáre

Príloha 1- Informácie o spracúvaní vašich osobných údajov týkajúcich sa merania telesnej teploty

 **PRENÁŠAME VAŠE OSOBNÉ ÚDAJE DO TRETÍCH KRAJÍN ALEBO DO MEDZINÁRODNEJ ORGANIZÁCIE?**

|  |
| --- |
| Prenos osobných údajov do tretej krajiny mimo krajín EÚ a EHP alebo do medzinárodnej organizácie nie je a ani sa nezamýšľa. |

|  |
| --- |
| **AKÁ JE DOBA UCHOVÁVANIA VAŠICH OSOBNÝCH ÚDAJOV?** |
| **Osobné údaje budeme uchovávať po dobu 14 dní od ich získania.** |

# AKÉ MÁTE PRÁVA AKO DOTKNUTÁ OSOBA ?

|  |
| --- |
| **V súlade s čl.13 – 21 GDPR (§ 19-27 zákona o ochrane osobných údajov) máte ako dotknutá osoba:*** **právo požadovať od prevádzkovateľa prístup k  osobným údajom týkajúcich sa Vašej osoby a potvrdenie o tom, či sa spracúvajú osobné údaje, ktoré sa Vás týkajú (čl.15 GDPR),**

Máte právo na poskytnutie kópie osobných údajov, ktoré o Vás máme k dispozícii, ako aj na informácie o tom, ako Vaše osobné údaje používame. Vo väčšine prípadov Vám budú Vaše osobné údaje poskytnuté v písomnej listinnej forme, pokiaľ nepožadujete iný spôsob ich poskytnutia. Ak ste o poskytnutie týchto informácií požiadali elektronickými prostriedkami, budú Vám poskytnuté elektronicky, ak to bude technicky možné.* **právo na opravu Vašich nesprávnych alebo neúplných osobných údajov (čl.16 GDPR),**

Prijímame primerané opatrenia, aby sme zabezpečili presnosť, úplnosť a aktuálnosť informácií, ktoré o Vás máme k dispozícii. Ak si myslíte, že údaje, ktorými disponujeme sú nepresné, neúplné alebo neaktuálne, prosím neváhajte nás požiadať, aby sme tieto informácie opravili, aktualizovali alebo doplnili.* **právo na vymazanie(na zabudnutie)Vašich osobných údajov, ak účel ich spracúvania skončil alebo je splnená niektorá z podmienok čl.17 GDPR,**

Máte právo nás požiadať o vymazanie Vašich osobných údajov, napríklad, ak osobné údaje, ktoré sme o Vás získali už viac nie sú potrebné na naplnenie pôvodného účelu spracúvania. Vaše právo je však potrebné posúdiť z pohľadu všetkých relevantných okolností. Napríklad môžeme mať určité právne a regulačné povinnosti, čo znamená, že nebudeme môcť Vašej žiadosti vyhovieť. * **právo na obmedzenie spracúvania osobných údajov, ak ide o prípady podľa čl.18 GDPR**,

Za určitých okolností ste oprávnený nás požiadať, aby sme prestali používať Vaše osobné údaje. Ide napríklad o prípady, keď si myslíte, že osobné údaje, ktoré o Vás máme môžu byť nepresné alebo keď si myslíte, že už Vaše osobné údaje nepotrebujeme využívať.* **právo na prenosnosť osobných údajov podľa čl.20 GDPR,**

Za určitých okolností máte právo požiadať nás o prenos osobných údajov, ktoré ste nám poskytli, na inú tretiu stranu podľa Vášho výberu. Právo na prenosnosť sa však týka len osobných údajov, ktoré sme od Vás získali na základe súhlasu alebo na základe zmluvy, ktorej ste jednou zo zmluvných strán. * **právo namietať spracúvanie osobných údajov, ak ide o prípady podľa čl.21 GDPR,**

Máte právo namietať voči spracúvaniu údajov, ktoré je založené na našich legitímnych oprávnených záujmoch. V prípade, ak nemáme presvedčivý legitímny oprávnený dôvod na spracúvanie a Vy podáte námietku, nebudeme Vaše osobné údaje ďalej spracúvať.* **právo podať návrh na začatie konania o ochrane osobných údajov –** ak sa domnievate, že Vaše osobné údaje spracúvame nespravodlivo alebo nezákonne, môžete podať sťažnosť dozornému orgánu Úradu na ochranu osobných údajov Slovenskej republiky, Hraničná 12, 820 07 Bratislava 27, Tel.: +421/2/32313214; mail: statny.dozor@pdp.gov.sk, viac info. nájdete na [www.dataprotection.gov.sk](http://www.dataprotection.gov.sk).
* **odvolať súhlas –** len v prípadoch, kedy Vaše osobné údaje spracúvame na základe Vášho súhlasu, máte právo tento súhlas kedykoľvek odvolať. Súhlas môžete odvolať u prevádzkovateľa alebo u zodpovednej osoby na kontaktných údajoch uvedených v záhlaví tohto dokumentu. Odvolanie súhlasu však nemá vplyv na zákonnosť spracúvania osobných údajov, ktoré sme na jeho základe o Vás spracúvali.
* **Svoje práva môžete uplatniť písomne u prevádzkovateľa alebo u zodpovednej osoby na kontaktných údajoch uvedených v záhlaví tohto dokumentu. Za týmto účelom môžete použiť *Formulár pre uplatnenie práv dotknutej osoby,* ktorý sa nachádza na konci tohto dokumentu. V prípade otázok nás neváhajte kontaktovať.**

Na Vašu žiadosť týkajúcu sa spracúvania osobných údajov budeme odpovedať bez zbytočného odkladu do jedného mesiaca od jej doručenia. V osobitných prípadoch môže byť lehota predĺžená o ďalšie dva mesiace, o dôvodoch predĺženia lehoty Vás budeme informovať do jedného mesiaca od prijatia žiadosti. Pri vybavovaní Vašej žiadosti sme povinní overiť si Vašu totožnosť. O postupe overenia Vašej totožnosti Vás budeme informovať pri reakcii na Vašu žiadosť. Informácie sa poskytujú bezplatne. Ak by však Vaše žiadosti boli neprimerané alebo často sa opakujúce, môžeme požadovať primeraný administratívny poplatok za ich vybavenie. |

|  |
| --- |
| **POUČENIE O PRÁVE KEDYKOĽVEK NAMIETAŤ SPRACÚVANIE ÚDAJOV**  |
| Dotknutá osoba má právo kedykoľvek namietať z dôvodov týkajúcich sa jej konkrétnej situácie proti spracúvaniu osobných údajov, ktoré sa jej týka, ktoré je vykonávané na základe článku 6 ods. 1 písm. e) alebo f) vrátane namietania proti profilovaniu založenému na uvedených ustanoveniach. Prevádzkovateľ nesmie ďalej spracúvať osobné údaje, pokiaľ nepreukáže nevyhnutné oprávnené dôvody na spracúvanie, ktoré prevažujú nad záujmami, právami a slobodami dotknutej osoby, alebo dôvody na preukazovanie, uplatňovanie alebo obhajovanie právnych nárokov. |

**JE POSKYTNUTIE VAŠICH OSOBNÝCH ÚDAJOV DOBROVOĽNÉ ?**

|  |
| --- |
| Poskytnutie Vašich osobných údajov je dobrovoľné. Avšak, následkom neposkytnutia Vašich osobných údajov bude, že Vám nebude povolený vstup do budovy prevádzkovateľa. Iné následky nie sú. |

# DOCHÁDZA K AUTOMATIZOVANÉMU SPRACÚVANIU OSOBNÝCH ÚDAJOV S PRÁVNYM ÚČINKOM

# ALEBO INÝM PODSTATNÝM VPLYVOM NA VÁS ?

|  |
| --- |
| Spracúvanie osobných údajov pre daný účel môže v niektorých prípadoch napĺňať znaky profilovania. |

# AKO ZÍSKAVAME VAŠE OSOBNÉ ÚDAJE, Z AKÉHO ZDROJA ?

|  |
| --- |
| Prevádzkovateľ spracúva údaje, ktoré mu poskytnete Vy ako dotknutá osoba.  |

**VEC: FORMULÁR PRE UPLATNENIE PRÁVA DOTKNUTEJ OSOBY**

*(Tento formulár vyplňte len ak si prajete uplatniť práva na ochranu osobných údajov podľa GDPR)*

Na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „**GDPR**“) si týmto ako dotknutá osoba uplatňujem nasledujúce právo:

[ ]  Právo na prístup k osobným údajom (čl.15 GDPR), ktoré sa týkajú:

...................................................................................................................................................................

[ ]  Právo na opravu osobných údajov (čl.16 GDPR), ktoré sa týkajú:

...................................................................................................................................................................

[ ]  Právo na výmaz osobných údajov (čl.17 GDPR), ktoré sa týkajú:

...................................................................................................................................................................

[ ]  Právo na obmedzenie spracúvania osobných údajov (čl.18 GDPR), ktoré sa týkajú:

...................................................................................................................................................................

[ ]  Právo na prenosnosť osobných údajov (čl.20 GDPR), ktoré sa týkajú:

...................................................................................................................................................................

[ ]  Právo namietať spracúvanie osobných údajov (čl.21 GDPR), ktoré sa týkajú:

...................................................................................................................................................................

[ ]  Práva týkajúce sa automatizovaného individuálneho rozhodovania vrátane profilovania

(čl.22 GDPR), ktoré sa týkajú:

...................................................................................................................................................................

**Túto žiadosť podáva:**

Meno a priezvisko žiadateľa: ......................................................................................................

Kontaktná adresa: .......................................................................................................................

Dňa: ........................................ ........................................

 Podpis

*Vyplnenú žiadosť nám zašlite elektronicky na vyššie uvedenú E-mailovú adresu prevádzkovateľa alebo v papierovej podobe na adresu sídla prevádzkovateľa a my Vám odpovieme v zákonnej lehote.*